laion/Wikipedia-Exotic huggingface dataset:
סביק

סביק או η בנושא הנחש (מסומן גם גליזה 656.1) הוא הכוכב השני בבהירותו בקבוצת הכוכבים נושא הנחש. מקור שמו הוא בערבית - سابق "קודם" או "מקדים", אך לא ברור למה הכוונה שכן הכוכב נמצא בצד המזרחי של הקבוצה ונראה כאילו הוא עוקב אחרי רוב כוכבי הקבוצה. סביק הוא למעשה כוכב כפול הנמצא במרחק של כ-88 שנות אור ממערכת השמש ונראה ככוכב לבן עם בהירות נראית מדרגה 2.42. טלסקופ חובבים איכותי מאפשר להבחין שהוא מורכב מזוג כוכבים לבנים, אך רק בתקופה שהם רחוקים זה מזה. שני הכוכבים מקיפים זה את זה בזמן הקפה של 87–88 שנים, במסלול אליפטי מאוד כך שהמרחק ביניהם נע בין 1.9 יחידות אסטרונומיות (פחות מפעמיים המרחק מהשמש לכדור הארץ) ל-73 יחידות אסטרונומיות (כמעט כפול מהמרחק מהשמש לפלוטו). כשהם בשיא הקרבה, המרחק הזוויתי ביניהם הוא רק 0.07 שניית קשת כך שקשה מאוד להפריד אותם זה מזה. בשל קרבתו אל מערכת השמש הוא הוכנס למהדורה השנייה של קטלוג גליזה לכוכבים קרובים. סביק A הוא הכוכב המסיבי והבהיר יותר מבין השניים. מסתו היא סביב 2.4 מסות שמש, רדיוסו כ-2.5 רדיוסי שמש, טמפרטורת פניו כ-8,900 קלווין והוא מאיר בעוצמה של פי 40 מעוצמת ההארה של השמש, כך שבהירותו הנראית היא מדרגה 3. סביק B הוא הכוכב הקטן ועמום יותר, אך ההבדל ביניהם הוא קטן. מסתו היא סביב 2.1 מסות שמש, רדיוסו כ-2 רדיוסי שמש, טמפרטורת פניו כ-8,600 קלווין והוא מאיר בעוצמה של פי 25 מעוצמת ההארה של השמש, כך שבהירותו הנראית היא מדרגה 3.5. סביק באתר של ג'ים קלר סביק, בבסיס הנתונים SIMBAD לגרמי שמיים אסטרונומיים SIMBAD: Sabik J. A. Docobo & J. F. Ling: Orbits and System Masses of 14 Visual Double Stars with Early-Type Components (as WDS 17104-1544), The Astronomical Journal, Vol. 133, Iss. 4, p. 1210-1211 (2007) Jim Kaler: Sabik, The 170 Brightest Stars Through Magnitude 3.00, University of Illinois W. Gliese: Catalogue of Nearby Stars, Veröffentlichungen des Astronomischen Rechen-Instituts Heidelberg, Nr. 22, p. 70 (1969)
בכור יוסף בנבנישתי

הרב בכור יוסף בנבנישתי (1846–12 באפריל 1916) היה חזן ושד"ר ירושלמי, ואב בית הדין של העדה הספרדית בעיר. נולד בירושלים בשנת 1846 (ה'תר"ו) לרב רחמים שניאור בנבנישתי, בן למשפחת רבנים שמוצאה בספרד, ולרבקה בת הרב בנימין חמווי. בילדותו התחנך בתלמוד תורה ובישיבות מקומיות, ונישא לרחל בת יצחק מודיאנו מסלוניקי. בשנת 1874 (ה'תרל"ד) יצא כשד"ר לסוריה, טורקיה וכורדיסטן בשליחות מטעם ישיבת המקובלים בית אל, וחזר לירושלים בשנת 1875 (ה'תרל"ה). בשנת 1885 (ה'תרמ"ה) יצא בשליחות לערי המערב הפנימי בצפון אפריקה מטעם כוללות חברון, ובשנת 1887 (ה'תרמ"ז) יצא בשליחות נוספת מטעם ישיבת המקובלים בית אל לערי הודו וסינגפור. בשנת 1900 (ה'תר"ס) יצא בשליחות כוללות הספרדים בירושלים לערי המערב הפנימי בצפון אפריקה, בשנת 1904 (ה'תרס"ד) יצא עבורם לתוניס וערי צפון אפריקה, ובשנת 1905 (ה'תרס"ה) יצא עבורם לקולקטה ושאר ערי הודו. כשחזר משליחותו, החל לשמש כאב בית הדין של העדה הספרדית בירושלים, לצד הרב יעקב דאנון והרב אברהם פילוסוף. נודע כדרשן ובעל קול נעים, ובמשך שנים רבות שימש כחזן. הלך לעולמו בירושלים ב-12 באפריל 1916 (ט' בניסן ה'תרע"ו). בנו היה הרב סעדיה בנבנישתי; ואחד מצאצאי צאצאיו הוא גבריאל קרליק פררה. דוד תדהר (עורך), "הרב בכור יוסף בנבנישתי (בן-וינישטי)", באנציקלופדיה לחלוצי הישוב ובוניו, כרך ח (1957), עמ' 3136 משה דוד גאון, "יוסף בכור בנבנשתי", יהודי המזרח בארץ ישראל ח"ב, ירושלים, תרצ"ח, עמ' 165, באתר היברובוקס
טומי האס

תומאס מריו "טומי" האס (בגרמנית: Thomas Mario "Tommy" Haas) הוא טניסאי עבר גרמני אשר שיחק בסבב ה-ATP החל משנת 1996, והגיע להישג השיא שלו במאי 2002, כאשר דורג במקום ה-2 בעולם. האס הגיע בשיאו פעם אחת לחצי גמר אליפות וימבלדון ועוד שלוש פעמיים לחצי גמר אליפות אוסטרליה הפתוחה. במהלך הקריירה שלו זכה ב-15 תוארי ATP ליחידים מתוכם טורניר מאסטרס אחד. במהלך הקריירה הארוכה שלו סבל מפציעות מרובות, שכללו גם חזרות לטופ העולמי. באולימפיאדת סידני זכה במדליית הכסף בטורניר היחידים. ב-15 במרץ 2018 הודיע על פרישה רשמית מטניס וסיים קריירה באורך של כ-22 שנים. יחידים (15) : זוגות (1) : מדיה וקבצים בנושא טומי האס בוויקישיתוף אתר האינטרנט הרשמי של טומי האס (בגרמנית) טומי האס, ברשת החברתית פייסבוק טומי האס, ברשת החברתית אקס (טוויטר) טומי האס, ברשת החברתית אינסטגרם טומי האס, באתר olympedia.org טומי האס, באתר ה-ATP טומי האס, באתר ה-ITF טומי האס, באתר גביע דייוויס "Former World No. 2 Tommy Haas Retires from ATP World Tour". BNP Paribas Open. March 15 2018
מאמט

מאמט (Mamet) הוא שם משפחה האם התכוונתם ל... דייוויד מאמט – מחזאי, תסריטאי ומסאי אמריקאי זושה מאמט – שחקנית אמריקאית
רפאל אריה

רפאל אריה (באיטלקית: Raffaele Arié, בבולגרית: Рафаэль Арие‏; 22 באוגוסט 1920 - 17 במרץ 1988) היה זמר בס אופראי ישראלי ממוצא בולגרי. נולד בעיר סופיה והחל בלימודי כינור שם. אולם, הבריטון הבולגרי חריסטו בראמברוב התרשם מקולו ושכנע אותו להתחיל בלימודי זמרה. הופיע לראשונה בתפקיד בס באורטוריה משיח של הנדל ב-1939. בשנת 1945 התקבל לאופרה של סופיה. בעקבות זכייה במקום הראשון בתחרות שירה בינלאומית בז'נבה ב-1946, השתקע בעיר והמשיך בלימודי זמרה באיטליה. בשנת 1947 התקבל לאופרה לה סקאלה במילנו. הופעת הבכורה שלו הייתה באופרה אהבה לשלושה תפוזים של פרוקופייב. בשנת 1950 הופיע לראשונה בישראל בקונצרט באולם "אהל שם" בתל אביב. בשנת 1951 השתתף בהופעת הבכורה העולמית של האופרה דרכו של הולל של סטרווינסקי בוונציה, בתפקיד אביה של אן. בשנות ה-50 הקליט אופרות ספורות בחברת התקליטים דקה. בשנים 1960, 1961 הופיע במסגרת פסטיבל זלצבורג באופרה דון קרלו. בשנת 1965 הופיע בפסטיבל ישראל עם היצירה "עבודת הקודש" של בלוך. בין התפקידים הרבים שמילא ניתן למנות את אוסמין (בחטיפה מן ההרמון), דון פדרו (דון ג'ובאני), זרסטרו (חליל הקסם), וארלאם ובוריס גודונוב ( בוריס גודונוב), מפיסטופלס באופרה "פאוסט" של גונו, יקובו פייסקו בסימון בוקנגרה של ורדי. הופיע כאמן אורח בבתי אופרה בגרמניה, צרפת וארצות הברית בין היתר באופרה של וינה, באופרה גרנייה בפריז וכן השתתף בפסטיבלים רבים באירופה, בהם באקס-אן-פרובאנס ובזלצבורג. לאחר יציאתו לגמלאות ב-1978 עלה לישראל עם רעייתו והצטרף לסגל המורים של האקדמיה למוזיקה בתל אביב. הוא התגורר בבית שהקים עוד בשנות ה-60 בהרצליה פיתוח. ניסה להקים בישראל סדנת אופרה אולם לא זכה לתמיכה כספית מן המוסדות. רפאל אריה לקה בלבו ונפטר בז'נבה. נטמן בבית העלמין שם. הותיר אחריו את רעייתו. בן דודו הוא זמר האופרה ניקולא תג'ר. לה בוהם, בניצוחו של אלברטו ארדה עם רנאטה טבאלדי ואחרים (אולפן), 1950 לוצ'יה די למרמור עם מריה קאלאס, טיטו גובי, ג'וזפה די סטפנו ואחרים, בניצוחו של טוליו סראפין (אולפן), 1953 דון ג'ובאני, עם אליזבת שוורצקופף ואחרים, בניצוחו של וילהלם פורטוונגלר, 1953 ייבגני אונייגין, מילנו, 1953 וילהלם טל, מילנו, 1954 דון ג'ובאני, בניצוחו של הנס רוזבאוד, פסטיבל אקס-אן-פרובאנס, 1956 פאוסט, עם התזמורת והמקהלה של תיאטרון סן קרלו מנאפולי, 1956 הפוריטנים, בניצוחו של מריו רוסי, עם אנה מופו ואחרים, 1959 נבוקו, אוביידו, 1963 לואיזה מילר, פלרמו, 1963 לואיזה מילר, בניצוחו של פטר מאג, עם לוצ'יאנו פברוטי ואחרים המקהלה והתזמורת של RAI מטורינו, 1974 מדיה וקבצים בנושא רפאל אריה בוויקישיתוף רפאל אריה, באתר AllMusic (באנגלית) רפאל אריה, באתר MusicBrainz (באנגלית) רפאל אריה, באתר Discogs (באנגלית) רונית שגב, הבאס הישראלי של לה-סקאלה (אורכב 15.05.2017 בארכיון Wayback Machine), באתר המגזין "אופוס"
איציק כהן (כדורסלן)

יצחק (איציק) כהן (נולד ב-10 באוגוסט 1968) הוא כדורסלן עבר ישראלי. גובהו 2.04 מטר, שיחק בעמדת הסנטר. כהן נולד בירושלים ושיחק בנערותו במחלקת הנוער של מכבי ירושלים, ולאחר מכן עבר למחלקת הנוער של מכבי תל אביב. כשבגר הוא הושאל למכבי דרום תל אביב שהייתה קבוצת בת של מכבי תל אביב ושיחקה בליגה הארצית. כהן שיחק במכבי תל אביב במשך 6 עונות. כשחקן מכבי תל אביב, שימש כמחליף לגבוהים. אחד ממשחקיו הזכורים הוא משחק גמר גביע אירופה לאלופות בשנת 1988 נגד טרסר מילאנו. במשחק זה עלה מן הספסל, לאחר שקווין מגי נקלע לבעיית עבירות, וקלע 6 נקודות נוסף על 7 ריבאונדים, אך למרות זאת מכבי תל אביב הפסידה במשחק. בסך הכל קלע 69 נקודות במדי הקבוצה באירופה. בעונת 1991/92 הצטרף לעולה החדשה הפועל אילת. בעונה הבאה שיחק בהפועל גבת. בתום העונה חזר לאילת ושיחק במסגרתה שתי עונות נוספות. בסך הכל קלע 882 נקודות בליגה הלאומית. שיחק 82 פעמים בנבחרת ישראל. הוא היה חבר בנבחרת הקדטים של ישראל. השתתף איתה באליפות אירופה בבולגריה בשנת 1985, וקלע 9.9 נקודות בממוצע למשחק. השתתף עם הנבחרת הבוגרת באליפות אירופה שנערכה ב-1987 ביוון בה סיימה ישראל במקום האחד עשר. הוא תרם 2.5 נקודות בממוצע למשחק, כשחקן מחליף של לבאן מרסר והאווי לאסוף הגבוהים. לקראת המשחקים האולימפיים בסיאול (1988), היה חלק מסגל הנבחרת במשחקי המוקדמות, אך הנבחרת לא העפילה לאולימפיאדה. לאחר פרישתו איציק כהן הוא יזם הייטק. מתגורר בארצות הברית ופועל בעמק הסיליקון. פרופיל, באתר פיב"א סוסוני יאור באתר כדורסלע ניר נתן, ‏הטלוויזיה החברתית - הדבר הגדול הבא אחרי רשתות חברתיות?, באתר גלובס, 25 בפברואר 2010 יוני לב ארי, אילן הפלרין, אל תמצמצו - שחקנים שנכנסו להיסטוריה ברגע, באתר ynet, 13 ביולי 2012 פרופיל שחקן, באתר ספסל יוני לב ארי, טופ 10: ההופעות הגדולות של מכבי ת"א בפיינל 4, באתר ynet, 5 במאי 2011 הפועל גבת 1993-1992, באתר מנהלת ליגת העל בכדורסל [1], באתר fiba [2], באתר fiba
אליפות איטליה בכדורגל 1913/1914

אליפות איטליה בכדורגל 1913/1914 הייתה העונה ה-17 של התחרות שאורגנה על ידי התאחדות הכדורגל האיטלקית. המשחקים החלו ב-12 באוקטובר 1913 והסתיימו ב-12 ביולי 1914. בתחרות השתתפו 45 קבוצות. עבור הניצחון הוענקו שתי נקודות ונקודה עבור תוצאת תיקו. קזאלה זכתה באליפות בפעם הראשונה בתולדות המועדון. בתחרות השתתפו 29 קבוצות מצפון ו-16 קבוצות מדרום. פיימונט-ליגוריה - התחרות התקיימה בהשתתפות 10 קבוצות בשיטת משחק בית ומשחק חוץ. גנואה וקזאלה עלו לשלב השני. פיימונט-לומברדיה - התחרות התקיימה בהשתתפות 10 קבוצות בשיטת משחק בית ומשחק חוץ. אינטר מילאנו ויובנטוס עלו לשלב השני. לומברדיה-ונטו-אמיליה-רומאניה - התחרות התקיימה בהשתתפות 9 קבוצות בשיטת משחק בית ומשחק חוץ. הלאס ורונה וויצ'נצה עלו לשלב השני. בשלב השני של התחרות האזורית, 6 קבוצות קיימו סבב נוסף. נקודות במשחקים בין הקבוצות שנערכו בשלב קודם, נחשבו גם בשלב זה. פרו ורצ'לי ניצחה בסבב זה והתקדמה לשלב הארצי. לאציו - התחרות התקיימה בהשתתפות 6 קבוצות בשיטת משחק בית ומשחק חוץ. לאציו עלתה לשלב השני. טוסקנה - התחרות התקיימה בהשתתפות 8 קבוצות בשיטת משחק בית ומשחק חוץ. ליבורנו עלתה לשלב השני. קמפניה - התחרות התקיימה בהשתתפות שתי קבוצות. אינטר נאפולי עלתה לשלב השני. בשלב השני לאציו ניצחה את היריבות ועלתה לשלב הארצי. משחקי הגמר נערכו ב-5 ביולי וב-12 ביולי. קזאלה ניצחה 7:1 ו-2:0 זכתה באליפות בפעם הראשונה בתולדות המועדון. נתונים מאתר rsssf
קיסטר

האם התכוונתם ל... יוסף קיסטר – היסטוריון ישראלי. יצחק קיסטר (1905–1992) - שופט בית המשפט העליון בישראל. מנחם קיסטר – חוקר ספרות בית שני וספרות חז"ל. מאיר יעקב קיסטר (1914–2010) - מזרחן ישראלי.
הטרוריסטים של דצמבר 1989

לאחר פרוץ המהפכה הרומנית (1989) רומנים רבים נהרגו ואחרים נפצעו והאחריות הוטלה בתקשורת על ה"טרוריסטים". אחרי 22 בדצמבר 1989 נרשמו ברומניה 942 הרוגים ו-2245 פצועים. הראשון שהטיל אחריות על מעשי האלימות על ה"טרוריסטים" היה ניקולאה צ'אושסקו, שהאשים ב"פעולות טרוריסטיות" את הסוכנויות הזרות. מי שהיו מעורבים במאורעות התקופה ומי שחקרו את הנושאים נוטים להצביע על הזהויות הבאות של הטרוריסטים: סוכנים זרים שהגיעו מברית המועצות או מארצות ערב או ממדינות אירופאיות אחרות. סוכנים אלה התארגנו ופעלו לפני ובעת המהפכה במטרה לגרום לאנדרלמוסיה, מלחמת אזרחים, שתצדיק התערבות צבאית חיצונית ואפילו סיפוח חלקים של רומניה למדינות אחרות. תומכי משטרו של צ'אושסקו, שיכלו להיות: יחידות קומנדו שהוכנו מראש למטרה זו. נטען שחיילים ביחידות כאלה נעצרו במהלך המהפכה והם טענו ש"מקצועם הוא מוות" או ש"מוכנים למות למען צ'אושסקו" או ש"לחמו כי שילמו להם טוב". פעילים ערבים שקיבלו הכשרה צבאית ברומניה או שכירי חרב, שצ'אושסקו שילם להם, כדי להבטיח את ביטחונו. לוחמים חופשיים (franc-tireur) מבודדים, שירו כדי לייצור פאניקה עד שצ'אושסקו יחזור לשלטון. אנשי משטרה או סקוריטטה שלא היו מוכנים להצטרף למהפכה או לסגת לקסרקטינים או להיכנע. אליהם הצטרפו קציני משטרה וסקוריטטה בדימוס, שגויסו וירו מתוך הדירות שלהם. אנשי צבא וסקוריטטה, שפעלו לפקודת השלטונות החדשים (יון איליאסקו והגנרלים), כדי לחסל קיצוניים אנטי-קומוניסטים או כדי לייצור רושם של מאבק קשה עם אויב חזק ונסתר. הם גם השתמשו במדמי ירי. אזרחים ואנשי צבא חמושים שירו במטרות פיקטיביות או שגויות או שבגלל טעויות במידע התעמתו בינם ובין עצמם. לפחות בחלק מהמקרים מדובר בפגיעה כתוצאה מזיהוי שגוי, אש כוחותינו. בלילה שבין 22 - 23 בדצמבר הקריין של הטלוויזיה הרומנית הכריז שמשאיות עמוסות בטרוריסטים עומדות להסתער על שדה התעופה באוטופן וקרא להתערבות. 82 חיילים מקמפינה נשלחו לחזק את הגנת שדה תעופה, אך המשאיות בהן הגיעו התקבלו באש, שהביאה למותם של 40 חיילים צעירים ותפיסתם כ"שבויים" של יתר החיילים - הם זוהו בטעות כ"טרוריסטים" הבאים להסתער על המקום. מקרים דומים התרחשו במקומות נוספים. במהלך המאורעות נעצרו 1425 חשודים בטרוריזם, מתוכם 820 אנשי צבא, 520 אזרחים ו-25 אזרחים זרים. כל העצורים שוחררו לבסוף ללא אישום. היו חשודים שנהרגו - הם נחשדו בגלל היותם שזופים במיוחד או בעלי מבנה אתלטי או שהחזיקו בנשק, שקיבלו מהשלטונות החדשים. על גופות אלה נכתבה המילה "טרוריסט" ובחלקן התעללו. חרף חקירות רבות של גורמים רבים עד עתה (2017) לא נמצאה שום הוכחה לקיומם של הטרוריסטים. היחידה המיוחדת ללחימה נגד הטרור Teroriştii din decembrie 1989 (ברומנית) Cine i-a inventat pe terorişti în decembrie 1989 (ברומנית) 23 decembrie '89, ziua în care au năvălit „teroriștii”. 40 de soldați veniți să apere Aeroportul Otopeni au fost uciși (ברומנית) Cine au fost vestiții teroriști? (ברומנית) RĂDĂCINA BUSUIOCULUI(הקישור אינו פעיל) (ברומנית)
שמי אוקטובר

שמי אוקטובר (באנגלית: October Sky) הוא סרט דרמה משנת 1999. הסרט מבוסס על סיפורו האמיתי של הומר היקאם (.Homer H. Hickam Jr), שבשנת 1957, בעקבות שיגור הספוטניק הרוסי לחלל, מחליט לבנות רקטה. העיירה קולווד, שבה חי היקאם, היא עיירת כורים שהוקמה בעקבות מכרה הפחם שנמצא בה, ורק בודדים מצליחים לצאת ממנה. הדבר מרחיק בתחילה את הומר מהחלום שלו לעבוד במעבדות החלל של נאס"א ולפגוש את ד"ר ורנר פון בראון, אך היקאם אינו מתייאש ובונה יחד עם שלושת חבריו עשרות רקטות כושלות, עד שלבסוף הם בונים את הרקטה המושלמת, "אוק 25". הסרט הופק בעקבות הספר "נערי הטילים" ("The Rocket Boys") שנכתב על ידי היקאם עצמו. שם הסרט הוא אנגרמה על שם הספר. מדיה וקבצים בנושא שמי אוקטובר בוויקישיתוף "שמי אוקטובר", במסד הנתונים הקולנועיים IMDb (באנגלית) "שמי אוקטובר", באתר נטפליקס "שמי אוקטובר", באתר AllMovie (באנגלית) "שמי אוקטובר", באתר Rotten Tomatoes (באנגלית) "שמי אוקטובר", באתר Box Office Mojo (באנגלית) "שמי אוקטובר", באתר Metacritic (באנגלית) "שמי אוקטובר", באתר אידיבי "שמי אוקטובר", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מרקוס דיניז

מרקוס פליניו דיניז פאיצ'או (בפורטוגזית: Marcus Plínio Diniz Paixão; נולד ב-1 באוגוסט 1987) הוא כדורגלן ברזילאי המשחק בעמדת הבלם. דיניז התחיל את הקריירה שלו בקבוצות ילדים ונוער בברזיל מולדתו: קאיצ'אס, ואסקו דה גאמה וויטוריה. בגיל 17 הצטרף למחלקת הנוער של מילאן. בקיץ 2007 הושאל למונצה מהסרייה ג'. בקיץ 2008 חתם בליבורנו תמורת 300 אלף אירו. בינואר 2009 הושאל לקרוטונה. ביוני 2009 נרכש בחזרה על ידי מילאן תמורת 2.5 מיליון אירו ובנוסף עשה רומן פרייטיקונה את הדרך ההפוכה בהשאלה, אך הוא נשאר בליבורנו כשחקן מושאל תמורת 150 אלף אירו. בקיץ 2010 חתם בפארמה תמורת 750 אלף אירו, אך כעבור חודש עזב את הקבוצה וחתם באויפן מליגת העל הבלגית. בקיץ 2011 הושאל לקומו מליגה פרו. עונה לאחר מכן הושאל ללצ'ה, בה שיחק שלוש עונות. בקיץ 2015 עזב את מילאן וחתם בפדובה לשנתיים. בקיץ 2016 חתם בלוזאן מליגת העל השווייצרית. ב-29 במאי 2017 חתם בעירוני קריית שמונה מליגת העל לשלוש עונות. ב-15 ביולי 2020 חתם במכבי פתח תקווה לקראת עונת 2020/2021 בליגת העל. ב-17 במאי 2022 חתם בהפועל אום אל פאחם מהליגה הלאומית. מדיה וקבצים בנושא מרקוס דיניז בוויקישיתוף מרקוס דיניז, באתר ההתאחדות לכדורגל בישראל מרקוס דיניז, באתר Transfermarkt מרקוס דיניז, באתר Soccerway מרקוס דיניז, באתר WorldFootball.net מרקוס דיניז, באתר FootballDatabase.eu שלום אלבז, ‏הבלם מרקוס דיניז הצטרף לעירוני קריית שמונה, באתר ONE‏, 29 במאי 2017 עמית קרקו, ‏הרכש השני של מכבי פ"ת: מרקוס דיניז חתם, באתר ONE‏, 15 ביולי 2020 יניב טוכמן‏, ריף מסיקה ומרכוס דיניז חתמו באום אל פאחם: "בונים קבוצה כדי לעלות", באתר וואלה, 17 במאי 2022
מילוש ראדיבוייביץ'

מילוש ראדיבוייביץ' (בסרבית: Милош Радивојевић; נולד ב-5 באפריל 1990) הוא כדורגלן סרבי המשחק בראד בלגרד בעמדת המגן השמאלי. ראדיבוייביץ' התחיל את הקריירה שלו בסינג'ליץ' בלגרד מהליגה השנייה בסרביה. בינואר 2013 הצטרף ל-BSK בורצ'ה מליגת העל הסרבית. ב-6 במרץ 2013 ערך את הופעת הבכורה שלו בקבוצה בהפסד 4-0 לפרטיזן בלגרד. בקיץ 2013 חזר לסינג'ליץ'. עונה לאחר מכן חתם באינג'יה ובמהלך העונה חזר לליגה הבכירה בסרביה כאשר חתם בווז'דובאץ. ב-5 בדצמבר 2015 הבקיע את שער הבכורה שלו בליגה הבכירה בניצחון 1-3 נגד ראדניצ'קי ניש. ב-17 ביוני 2016 חתם בראדינצ'קי ניש. ב-30 בינואר 2017 חתם בראד בלגרד. ב-17 באפריל 2017 סיכם בעירוני קריית שמונה והוא עתיד להצטרף אליה לקראת תחילת עונת 2017/2018. מספר ימים לפני תחילת הליגה, שוחרר ראדיבוייביץ' מקריית שמונה, אך חזר לסגל זמן קצר לאחר מכן. ב-2 באוגוסט 2018 חתם בזירה האזרית לעונה אחת. ב-22 ביולי 2019 ראדיבוייביץ' חתם בסלאבן בלופו מליגת העל הקרואטית. ב-11 בספטמבר 2020, ראדיבוייביץ' חתם בראד בלגרד. מילוש ראדיבוייביץ', באתר Transfermarkt מילוש ראדיבוייביץ', באתר Soccerway מילוש ראדיבוייביץ', באתר WorldFootball.net מילוש ראדיבוייביץ', באתר FootballDatabase.eu שמעון אלבז, קריית שמונה: מילוש ראדיבוייביץ' יצטרף בקיץ, באתר ynet, 17 באפריל 2017 העברות בעולם, 2.8: בדרך לעוד מחטף? "ברצלונה במו"מ מתקדם עם וידאל", באתר וואלה, 2 באוגוסט 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מילוש ראדיבוייביץ'".
מארי-אן פירט פולז לבואזיה

מארי-אן פִּירֶט פּוֹלז לָבוּאַזיֶה (בצרפתית: Marie-Anne Pierrette Paulze Lavoisier; ‏20 בינואר 1758 – 10 בפברואר 1836) הייתה כימאית צרפתיה, שנטלה חלק חשוב בייסוד הכימיה האנליטית. לבואזיה נולדה לעורך דין. אמה נפטרה בהיותה בת שלוש ובעקבות זאת נשלחה להתחנך במנזר. לבואזיה קיבלה בגיל שלוש-עשרה הצעת נישואין מגבר בן 50. אביה התנגד להצעה, והעדיף במקום זאת להשיאה לידידו, המדען אנטואן לבואזיה. השניים התחתנו ב-16 בדצמבר 1771, כאשר לבואזיה היה בן 28 ומארי-אן בת 13. הזוג עבר לאזור פריז ב-1775 שם לבואזיה היה יכול לעסוק באינטנסיביות במדע. בעקבות עבודתו המדעית של בעלה החלה לבואזיה להתעניין במחקריו ולסייע בעבודת המעבדה. היא קיבלה הכשרה פורמלית מעמיתיו וסייעה בתרגום כתבים מאנגלית לצרפתית. ב-1794 לבואזיה הוקע כבוגד במהפכה הצרפתית. הוא נעצר ונכלא יחד עם אביה. לבואזיה פעלה למען שחרורם. היא הציגה את הישגיו המדעיים של בעלה ואת חשיבותו לאומה הצרפתית. למרות מאמציה, לבואזיה ואביה הורשעו בבגידה והוצאו להורג ב-8 במאי 1794 בפריז. לאחר מות בעלה, הוחרמו מלבואזיה כספים, רכוש וכמו כן מחברות מדעיות וציוד מעבדה. על אף זאת, הצליחה לבואזיה לשחזר את הכתבים ולפרסם את עבודתו המדעית. לבואזיה נישאה לפיזיקאי האמריקאי-בריטי בנג'מין תומפסון. היא התעקשה לשמור על שם המשפחה של בעלה הראשון. לבואזיה נפטרה בביתה בפריז בגיל 78 ונקברה בבית הקברות פר לשז. לבואזיה השתתפה בעבודת המעבדה של בעלה ועמיתיו. היא עסקה בתיעוד ניסויים ובעריכת הדו"חות. הכשרתה ברישום על ידי הצייר ז'אק-לואי דויד תרמה לתיאור מדויק של הניסויים. היא שמרה על מרבית הניסויים שנערכו. לתיעוד זה הייתה חשיבות רבה להתפתחות המדע. עבודת התרגום שלה אפשרה לצוות המעבדה להתעדכן בהתפתחויות בכימיה. הישג שהתבססה על עבודה זו היה גילוי גז החמצן. לבואזיה סייעה לפרסם ב-1789 תאוריה כימית חדשה פורצת דרך. הפרסום כלל תרשימים פרי ידיה המתארים את הניסויים ואת ציוד המעבדה. מלודי ברון, האישה שתיעדה את המהפכה המדעית וכמעט שנרצחה על ידי מהפכה אחרת, בבלוג "הספרנים" של הספרייה הלאומית, 11.07.2017
מרג'ורי פלמינג

מרג'ורי פלמינג (באנגלית: Marjorie Fleming;‏ 15 בינואר 1803 – 19 בדצמבר 1811) הייתה ילדה סקוטית שנפטרה בגיל שמונה. יומנים שכתבה הקנו לה פרסום לאחר מותה. פלמינג נולדה בקירקלדי שבסקוטלנד ב-1803 כבתם השלישית של ג'יימס ואיזבלה פלמינג. אביה היה רואה חשבון. בגיל 6 עברה לגור עם דודה בן ה-17 באדינבורו. מרג'ורי חזרה לעיר הולדתה ב-1811. מספר חודשים לאחר מכן היא חלתה בחצבת. למרות שהבריאה, היא נפטרה זמן קצר לאחר מכן, ככל הנראה מדלקת קרום המוח. היא מתה חודש לפני יום הולדתה התשיעי. כמו ילדים רבים בתקופתה היא כתבה יומן. לאחר מותה הוא נשמר בספרייה הלאומית של סקוטלנד. היומן התגלה כחמישים שנה לאחר מכן על ידי עיתונאי לונדוני בשם הנרין פרין. הוא פרסמו בספר "מרג'ורי: סיפורה של ילדה לפני חמישים שנה". הספר כולל יומן שכתבה שנה וחצי לפני מותה. הספר הפך לפופולרי בתקופה הוויקטוריאנית וזכה להתייחסויות רבות. כתביה בארכיון האינטרנט
כף ספנסר-סמית'

כף ספנסר סמית' (באנגלית: Cape Spencer-Smith) הוא לשון היבשה הצפונית ביותר של האי וייט בארכיפלג רוס. בין הכף לבין האי רוס מפריד מצר האסקל. משלחת הסקר הגאולוגי לאנטארקטיקה של ניו זילנד (NZGSAE), אשר חקרה את אנטארקטיקה בעונת המחקר (הקיץ האנטארקטי) 1958–1959 נתנה לכף את שמה. המשלחת קראה לכף על שם הכומר ארנולד ספנסר-סמית', איש הדת של קבוצת ים רוס של המשלחת הטראנס-אנטארקטית האימפריאלית (אשר חקרה את אנטארקטיקה בין השנים 1914–1917), שמת ב-9 במרץ 1916, בדרך חזרה ממסע להנחת מצבורים במאונט הופ בשביל הקבוצה של ארנסט שקלטון. ספנסר-סמית' סבל מצפדינה וחבריו גררו אותו על המזחלת במשך 40 יום עד למותו. • National Imagery and Mapping Agency 2002, Sailing Directions (planning Guide) and (enroute) for Antarctica, P 161 • Defense Mapping Agency 1992, Sailing Directions (planning Guide) and (enroute) for Antarctica, P 396 כף ספנסר-סמית' באתר הגאזט הגאוגרפי של ממשלת ניו זילנד כף ספנסר-סמית' באתר הגאזט האנטארקטי המשווה SCAR של ממשלת אוסטרליה כף ספנסר-סמית' באתר marineregions ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי
נומה קאליו

נומה קאליו (באסטונית: Nõmme Kalju FC) הוא מועדון כדורגל אסטוני מקצועי ממחוז נומה של העיר טאלין, אסטוניה. המועדון שנוסד בשנת 1923 והוקם מחדש בשנת 1997, מתחרה בליגת העל האסטונית ובאמתחתו שתי אליפויות (מהשנים 2012 ו-2018) וגביע אחד מעונת 2014/2015. ב21 ביוני 2016 הדיחה נומה את מכבי חיפה ממוקדמות הליגה האירופית עם 1-1 בסיכום שני המשחקים וניצחה בדו-קרב פנדלים 5-4 ליגת העל האסטונית (2): 2012, 2018 הגביע האסטוני (1): 2014/2015 מדיה וקבצים בנושא נומה קאליו בוויקישיתוף אתר האינטרנט הרשמי של נומה קאליו נומה קאליו, ברשת החברתית פייסבוק נומה קאליו, ברשת החברתית אקס (טוויטר) נומה קאליו, סרטונים בערוץ היוטיוב פרופיל, באתר אופ"א פרופיל, באתר Soccerway ערך זה הוא קצרמר בנושא מועדוני כדורגל ובנושא אסטוניה. אתם מוזמנים לתרום לוויקיפדיה ולהרחיב אותו.
Snort

סנורט (אנגלית: Snort, "נְחִירָה") היא מערכת למניעת חדירות (Intrusion Prevention System בקיצור: IPS) המנתחת תעבורה בזמן אמת ומדווחת על פעולות חשודות. המערכת מבוססת קוד פתוח, נכתבה בשפת C ופותחה על ידי מרטין ראש (Martin Roesch) בשנת 1998. כיום, תחזוקת המערכת נעשית על ידי חברת Sourcefire אשר בבעלות סיסקו מערכות (Cisco) מאז שנת 2013. לסנורט מעל ל-4 מיליון הורדות וכ-500,000 משתמשים רשומים ונחשבת למערכת למניעת חדירה מהנפוצות בעולם. בשנת 2009 נכנסה סנורט להיכל התהילה של מגזין InfoWorld כשנבחרה לאחת מתוך 36 תוכנות קוד פתוח הגדולות ביותר בכל הזמנים. סנורט היא מערכת קלת משקל ורבת עוצמה המבוססת על ספריות libcap, היא מבצעת ניתוח תעבורה בזמן אמת ובכך מסוגלת לזהות חדירות ואיומים פוטנציאלים. ניתוח תעבורת הרשת מתבצע בשלשה שלבים שונים: ניתוח הפרוטוקול. ניתוח התוכן. השוואת התוכן. למערכת 3 מצבים עיקריים: מצב רחרחן מנות (Sniffer) - האזנה אחר תעבורת הרשת. יומן מנות (Packet Logger) - תיעוד תעבורת הרשת לזיהוי וטיפול בבעיות שונות. מערכת לאיתור חדירות רשת (Network Intrusion Detection System) - המערכת תעקוב אחר תעבורת הרשת, תנתח אותה ותבצע פעולות לפי הכללים שהוגדרו על ידי מנהל המערכת. המערכת יכולה לזהות גם התקפות שונות, מערכות הפעלה, גלישת חוצץ, סריקת פורטים ועוד. הפקת דוחו"ת תבוצע על פי בחירה לפי הפורמטים הבאים: תבנית אחידה של סנורט. XML tcpdump / libcap ASCII Winpopup. יומן מערכת. פורמט המתאים למסדי נתונים כגון: MySQL, Oracle, PostgreSQL. ניתן להרחיב את המערכת בעזרת מספר הרחבות, חלקן רשמיות וחלקן פותחו על ידי גורם שלישי. הרחבות אלה פותחו כדי להעניק למשתמש אפשרויות נוספות. להלן מספר הרחבות: Sguil (תוכנה חופשית) Snorby (תוכנה חופשית) Aanval (תוכנה מסחרית) Threatstack (תוכנה מסחרית) רחרחן Wireshark Nmap OPSWAT מערכת למניעת חדירות מערכת לגילוי חדירות מדיה וקבצים בנושא Snort בוויקישיתוף אתר האינטרנט הרשמי של Snort (באנגלית) עמוד התוכנה באתר Github (באנגלית) מדריך למשתמש (באנגלית) 36 תוכנות הקוד הפתוח הגדולות ביותר בכל הזמנים, 17 באוגוסט 2009, אתר InfoWorld (באנגלית)